ประเทศไทยใน พ.ศ. 2482

เหตุการณ์ที่เกิดขึ้นใน พ.ศ. 2482 (ค.ศ. 1939) ในประเทศไทย เป็นปีที่ 158 แห่งกรุงรัตนโกสินทร์ และเป็นปีที่ 5 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร และนับเป็นปี พ.ศ. 2481 (1 มกราคม - 31 มีนาคม) และ 2482 (1 เมษายน - 31 ธันวาคม) ในแบบปัจจุบัน

ผู้นำ 
 พระมหากษัตริย์: สมเด็จพระเจ้าอยู่หัวอานันทมหิดล
 ผู้สำเร็จราชการแทนพระองค์: 
 พระเจ้าวรวงศ์เธอ พระองค์เจ้าอาทิตย์ทิพอาภา
 เจ้าพระยาพิชเยนทรโยธิน
 นายกรัฐมนตรี: หลวงพิบูลสงคราม (คณะราษฎร)
 สภาผู้แทนราษฎร: ชุดที่ 3
 ประธานสภาผู้แทนราษฎร: 
 พระยามานวราชเสวี (แต่งตั้ง) (จนถึง 24 มิถุนายน)
 พระยามานวราชเสวี (แต่งตั้ง) (ตั้งแต่ 28 มิถุนายน)
 อธิบดีศาลฎีกา: พระยาวิกรมรัตนสุภาษ (จนถึง 7 ตุลาคม)
 ประธานศาลฎีกา: พระยาวิกรมรัตนสุภาษ (ตั้งแต่ 7 ตุลาคม)
 เจ้าผู้ครองประเทศราช
 นครเชียงใหม่: เจ้าแก้วนวรัฐ (จนถึง 3 มิถุนายน)
 นครลำพูน: เจ้าจักรคำขจรศักดิ์

เหตุการณ์ 
 4 เมษายน - ก่อตั้งสมาคมนักเรียนไทยในประเทศญี่ปุ่น ในพระบรมราชูปถัมภ์
 24 มิถุนายน - รัฐบาล จอมพล ป. พิบูลสงคราม ประกาศใช้รัฐนิยมฉบับที่ 1 อันมีสาระเกี่ยวกับการเปลี่ยนชื่อประเทศจาก สยาม เป็น ไทย
 5 กันยายน - คณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัวมหาอานันทมหิดล ทรงมี "พระบรมราชโองการให้ปฏิบัติตามความเป็นกลางพุทธศักราช พ.ศ. 2482 " ให้ประเทศไทยดำรงรักษาสถานะความเป็นกลางไม่ฝักใฝ่ฝ่ายใด
 8 กันยายน - รัฐบาลออกประกาศให้ประชาชนเคารพธงชาติ เวลา 8:00 น. และ 18:00 น.
 รัฐบาลได้นำเพลง 8 นาฬิกาประเภทรำโทนมาเป็นเพลงบรรเลงเทียบเวลาก่อนเคารพธงชาติในช่วงเช้า (เวลาก่อน 8:00 น) และเพลงพม่าประเทศเพื่อเทียบก่อนเคารพธงชาติช่วงเย็น (เวลาก่อน 18:00 น.)
 10 ธันวาคม -  รัฐบาลประกาศใช้เพลงชาติไทยฉบับปัจจุบัน

ผู้เสียชีวิต

มิถุนายน 
 3 มิถุนายน - เจ้าแก้วนวรัฐ เจ้าผู้ครองนครเชียงใหม่ ถึงแก่พิราลัย และเป็นอันสิ้นสุดลงของตำแหน่งเจ้าผู้ครองนคร (เจ้าประเทศราช) แห่งนครเชียงใหม่

แหล่งข้อมูลอื่น 
 ปฏิทินปี 1939 - ประเทศไทย